  Туспуктэм: Ольга Константинова Наталия Сильвестрова 20-тӥ оштолэзе Россиын Донорлэсь йӧскалык нуналзэ пусъё. Удмуртиысь воргорон 184 пол вирзэ сётӥз, со рекорд луэ. Туннэ нулаллы донор 117 литр вирзэ «кузьмаз» ни, ивортӥз элькунысь тазалыкез утёнъя министерстволэн пресс-службаез. Удмуртиын 30 сюрс котыр адями вирзэс но солэсь компонентъёссэ ялан сётыло, со пӧлысь 4,5 сюрсэз «Почётный донор» ним нулло.  Элькунын арлы быдэ 14 тоннаозь вир дасяло, со кӧня ке сюрс улонъёсты утьыны юрттэ. « Вир но солэн компонентъёсыз эмъяськонниосын котькуд нунал кулэ – шуккиськыны яке сутскыны сюремъёслы, нылпи ваись кышномуртъёслы. Вань доноръёсмылы тау кареммы потэ, соос нырысетӥ ӧтемъя вуо но вирзэс сёто. Вир сётӥсьёс пӧлын тужгес но тро 18-50 аресъемъёс, озьы ик "азвесь" арлыдо доноръёсмы вань – тужгес арлыдоезлы 73 арес » Екатерина Васильева, Вир басьтонъя элькун станциысь валтӥсь эмчи Донор луыны 18 аресыссэс, секталазыя 55 яке тросгес килограмм муртъёс луыны быгато. Вир сётон сярысь пыр-почгес чӧлсконпусъя тодыны луоз. Тодэ вайытом, оштолэзе Ижкарын «Донорская весна» ужрад улсын 68 егитъёс вирзэс сётӥзы. Тегъёс: Тазалык доноръёс Удмуртия  